หลังมีเพศสัมพันธ์ แล้วหลั่งใน ถ้ากินยาคุมฉุกเฉิน แล้วระหว่าง รอ กินอีกเม็ดสามารถมีเพศสัมพันธ์ได้มั้ย มีแบบใส่ถุงยางอนามัย
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง เมื่อทานเม็ดแรกไปแล้ว แล้วได้มีเพศสัมพันธ์อีกครั้งภายในไม่เกิน 12 ชั่วโมง หรือในระหว่างที่รอทานเม็ดที่ 2 อยู่ ไม่จำเป็นต้องทานยาคุมฉุกเฉินซ้ำไปอีกชุด ให้ทานเม็ดที่ 2 ตามไปได้เลย ยาคุมฉุกเฉินก็จะช่วยป้องกันการตั้งครรภ์ได้ค่ะ โดยหากเม็ดแรกที่ทานแล้วนั้น ได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด เป็นต้น ไม่ควรทานยาคุมฉุกเฉินเป็นประจำ เพราะประสิทธิภาพถือว่าไม่ดีนัก และอาจทำให้มีเลือดออกผิดปกติ และประจำเดือนมาผิดปกติได้